ඊට අමතරව රටට අවශ්‍ය දේශපාලන නායකත්වය නිවැරැදි ලෙස ක්‍රියාත්මක වන මේ කාලවකවානුවේ ජනතාව එය හොදින් හඳුනාගෙන තිබෙන බවද ඒ නිසාම වෙනත් නායකත්වයක අවශ්‍යතාවක් නොමැති බවද උන්වහන්සේ අවධාරණය කරති.රජයේ සහ ජනාධිපති මහින්ද රාජපක්ෂ මහතාගේ මේ වැඩපිළිවෙළට සහාය ලබාදීම හැර වෙනත් යමක් අවශ්‍ය නොවන බව පෙන්වා දුන් වජිර නාහිමියෝ දශක තුනක කාලයක් මේ රටේ ජනතාව විදි දුක්කරදර සහ වත්මන් නිදහස් හා සාමකාමී වාතාවරණය සම්බන්ධයෙන් රටේ ජනතාවට හොඳ අවබෝධයක් තිබෙන බවද රටපුරා සිදුවන වේගවත් සංවර්ධනය වෙනස් කරන්නට කිසිවෙකුට නොහැකි බවද ප්‍රකාශ කරති.මනා පෞරුෂත්වයක් සහ රට ගැන හැඟීමක් ඇති වත්මන් රාජ්‍ය නායකත්වයට හැර වෙනත් කිසිවෙකුට මේරට පාලනය කළ නොහැකි බවද මහින්ද රාජපක්ෂ මහතා තම මාතෘභූමිය වෙනුවෙන් යුතුකම ඉටුකළ නායකයා බවද සිහිපත් කරන උන්වහන්සේ මේ නායකත්වයේ වෙනසක් කිරීමට රටවැසි කිසිවෙකු ඉඩනොදෙන බවද විශ්වාසය පලකළහ..